ระวังสับสนกับ พิพิธภัณฑ์ศิลปะแห่งชาติจีน

**พิพิธภัณฑ์ศิลปะจีน** หรือที่เรียกว่า **วังศิลปะจีน** (จีนตัวย่อ: 中华艺术宫; จีนตัวเต็ม: 中華藝術宮; พินอิน: *Zhōnghuá Yìshù Gōng*; สำเนียงเซี่ยงไฮ้: Zongwu Nyizeh Ghon; อังกฤษ: China Art Palace) หรือชื่อเดิม "พิพิธภัณฑ์ศิลปะเซี่ยงไฮ้" (Shanghai Art Museum) เป็นพิพิธภัณฑ์ศิลปะจีนสมัยใหม่ที่ตั้งอยู่ในเขตผู่ตง เซี่ยงไฮ้ อาคารพิพิธภัณฑ์แห่งนี้เคยใช้เป็นอาคารศาลาประเทศจีน (China Pavilion) ในช่วงงานเอ็กซ์โป 2010 ปัจจุบันเป็นพิพิธภัณฑ์ศิลปะที่ใหญ่ที่สุดแห่งหนึ่งในเอเชีย

ประวัติ
-------

ก่อนหน้าการเปลี่ยนชื่อเป็นพิพิธภัณฑ์ศิลปะจีน เคยปรากฏในชื่อ*พิพิธภัณฑ์ศิลปะเซี่ยงไฮ้* ซึ่งก่อตั้งขึ้นในปี พ.ศ. 2499 ในพื้นที่ที่ร้านอาหารเดิมบนถนนหนานจิงซี (ถนนหนานจิงตะวันตก) และสร้างขึ้นใหม่ทั้งหมดในปี พ.ศ. 2529 ต่อมาเมื่อวันที่ 18 มีนาคม พ.ศ. 2543 พิพิธภัณฑ์ศิลปะเซี่ยงไฮ้ได้ย้ายไปยังอาคารสโมสรแข่งม้าเซี่ยงไฮ้เก่า บนจตุรัสประชาชน (People's Square) ซึ่งเคยใช้เป็นที่ตั้งของห้องสมุดเซี่ยงไฮ้ จนถึงปี พ.ศ. 2550 การย้ายพื้นที่จัดแสดงนิทรรศการครั้งนี้ทำให้มีพื้นที่เพิ่มขึ้นจาก 2,200 เป็น 5,800 ตารางเมตร

ต่อมาเมื่อเซี่ยงไฮ้เป็นเจ้าภาพจัดงานเอ็กซ์โป 2010 ตั้งแต่วันที่ 1 พฤษภาคม ถึง 31 ตุลาคม พ.ศ. 2553 และอาคารศาลาประเทศจีนได้รับผู้เข้าชมเกือบ 17 ล้านคน ด้วยความนิยมของอาคารศาลาประเทศจีน จึงเปิดขึ้นให้ชมอีกครั้งเป็นเวลาหกเดือนหลังจากสิ้นสุดงาน เมื่อวันที่ 13 พฤศจิกายน พ.ศ. 2554 รัฐบาลเทศบาลนครเซี่ยงไฮ้ได้ประกาศให้อาคารศาลาประเทศจีนของงานเอ็กซ์โป 2010 เป็นสถานที่ตั้งใหม่ของ*พิพิธภัณฑ์ศิลปะเซี่ยงไฮ้* ซึ่งเปลี่ยนชื่อเป็น**พิพิธภัณฑ์ศิลปะจีน** ในขณะที่ศาลาเมืองแห่งอนาคต (Urban Future Pavilion) จะถูกแปลงเป็นพิพิธภัณฑ์ศิลปะร่วมสมัย "โรงไฟฟ้าศิลปะ" (Power Station of Art)

พิพิธภัณฑ์ศิลปะจีนและสถานีพลังงานศิลปะเปิดในวันชาติจีน เมื่อวันที่ 1 ตุลาคม 2555 พิพิธภัณฑ์ศิลปะเซี่ยงไฮ้เก่ายังคงเปิดบริการจนถึงวันที่ 31 ธันวาคม 2555 โดยมีผู้เข้าชมมากกว่า 12,000 คนในช่วงสองวันสุดท้าย โดยพิพิธภัณฑ์ศิลปะจีนนี้มีพื้นที่ใหญ่กว่าพิพิธภัณฑ์ศิลปะเซี่ยงไฮ้ก่อนหน้าถึงสิบเท่า

สถาปัตยกรรม
-----------

การก่อสร้างศาลาจีนของงานเอ็กซ์โป 2010 ในเซี่ยงไฮ้ เริ่มขึ้นเมื่อวันที่ 28 ธันวาคม 2550 และอาคารเสร็จสมบูรณ์เมื่อวันที่ 8 กุมภาพันธ์ 2553 เป็นศาลาที่มีมูลค่าที่สุดในงานเอ็กซ์โป ประมาณ 220 ล้านเหรียญสหรัฐ ศาลาสูง 63 เมตร ซึ่งเป็นโครงสร้างที่สูงที่สุดในงานเอ็กซ์โป ได้รับการขนานนามว่า "มงกุฏแห่งตะวันออก" เนื่องจากมีความคล้ายคลึงกับมงกุฎโบราณ อาคารได้รับการออกแบบโดยทีมงานที่นำโดยสถาปนิก He Jingtang ซึ่งได้รับแรงบันดาลใจจากงานโครงสร้างหลังคาอาคารไม้แบบจีนที่เรียกว่า 斗拱 (โต่วก่ง) และหม้อทองแดงโบราณที่เรียกว่า 鼎 (ติ่ง)

นิทรรศการ
---------

ภายในพิพิธภัณฑ์ศิลปะจีนมีผลงานศิลปะประมาณ 14,000 ชิ้น ซึ่งส่วนใหญ่เป็นงานศิลปะสมัยใหม่ของจีน

### กำเนิดศิลปะสมัยใหม่และร่วมสมัยของจีน

"The Bright Moon Rises from the Sea – Origin of Chinese Modern and Contemporary Art" (海上生明月—中国近现代美术之源) เป็นนิทรรศการถาวรที่บันทึกเหตุการณ์การพัฒนาศิลปะจีนร่วมสมัยและศิลปะสมัยใหม่ โดยเริ่มจากโรงเรียนเซี่ยงไฮ้ ในช่วงปลายราชวงศ์ชิง แบ่งออกเป็นสามยุค (ชิง สาธารณรัฐจีน และสาธารณรัฐประชาชนจีน) และสิบห้อง ครอบคลุมสองชั้นด้วยผลงานศิลปะมากกว่า 6,000 ชิ้น นิทรรศการนี้ดูแลโดย Lu Fusheng (卢辅圣)

### นิทรรศการจิตรกรชื่อดัง

นิทรรศการสำหรับจิตรกรผู้มีชื่อเสียง (名家艺术陈列专馆) เป็นนิทรรศการถาวรที่จัดแสดงผลงานของศิลปินจีนสมัยใหม่ที่มีชื่อเสียงมากที่สุด เฟสแรกนำเสนอผลงานของศิลปินทั้งเจ็ด ได้แก่ He Tianjian, Xie Zhiliu และ Cheng Shifa จาก Shanghai School; Lin Fengmian, Guan Liang และ Wu Guanzhong ผู้บุกเบิกการผสมผสานรูปแบบศิลปะจีนและตะวันตก และหัวเทียนโหย่ว ผู้ก่อตั้งประติมากรรมจีนสมัยใหม่

### ศิลปะที่มีประวัติศาสตร์และวัฒนธรรมของเซี่ยงไฮ้

นิทรรศการนี้จัดแสดงผลงานศิลปะที่สร้างขึ้นสำหรับโครงการของรัฐบาลที่สนับสนุนงานศิลปะที่มีการพัฒนาทางประวัติศาสตร์และวัฒนธรรมของเซี่ยงไฮ้ ธีมประกอบด้วยผู้คน เหตุการณ์ทางประวัติศาสตร์ ขนบธรรมเนียมพื้นบ้าน และสถาปัตยกรรม โครงการนี้กินเวลาสามปีตั้งแต่ปี 2010 ถึง 2013

### ศิลปะจีนในศตวรรษที่ 21

"จีนที่งดงาม – การพัฒนาวิจิตรศิลป์จีนในศตวรรษใหม่" (锦绣中华—行进中的新世纪中国美术) เป็นนิทรรศการที่จัดแสดงผลงานศิลปะในศตวรรษที่ 21 ที่สร้างสรรค์โดยศิลปินชาวจีนมากกว่า 260 คน มันถูกแบ่งออกเป็นห้าหน่วย นิทรรศการสิ้นสุดเมื่อวันที่ 30 กันยายน พ.ศ. 2556

### นิทรรศการพิเศษ

พิพิธภัณฑ์มักจัดแสดงนิทรรศการในหัวข้อพิเศษ ในปีแรกของการดำเนินงาน ได้มีการจัดนิทรรศการพิเศษมากกว่าหนึ่งโหล รวมถึงศิลปะไต้หวัน นิทรรศการภาพถ่ายเซี่ยงไฮ้ครั้งที่สอง และกุสตาฟ กูร์เบต์ และฌอง-ฟรองซัวส์ มิลเลต์ จากคอลเล็กชันพิพิธภัณฑ์ออร์เซแห่งปารีส

### ระเบียงภาพ

* Animated Version of the Riverside Scene at Qingming FestivalAnimated Version of the Riverside Scene at Qingming Festival
* Tao Xingzhi sculptureTao Xingzhi sculpture
* A train sculptureA train sculpture
* Nie Er and Tian Han, an oil painting work.*Nie Er and Tian Han*, an oil painting work.
* 
* 
* 
* A policeman sculptureA policeman sculpture
*

อ้างอิง
-------

1. ↑  去年最受观众欢迎美术馆是哪个 中华艺术宫位列第一 (ภาษาจีน). Sina Corp. 10 February 2018. สืบค้นเมื่อ 22 March 2018.
2. ↑  中国美术馆建馆50周年藏品大展隆重开幕. National Art Museum of China. 21 May 2013. คลังข้อมูลเก่าเก็บจากแหล่งเดิมเมื่อ 2013-09-21. สืบค้นเมื่อ 27 September 2013.
3. ↑  "中华艺术宫（上海美术馆）公开招聘公告——上海市文化广播影视管理局 上海市文物局". *Shanghai Municipal Administration of Culture, Radio, Film and Television* (ภาษาChinese (China)). คลังข้อมูลเก่าเก็บจากแหล่งเดิมเมื่อ 2018-08-06. สืบค้นเมื่อ 2018-08-06.
4. ↑  Lara Day and Te-Ping Chen (28 September 2012). "Shanghai to Open Two Massive Art Museums". *Wall Street Journal*. สืบค้นเมื่อ 26 September 2013.
5. ↑  历史沿革 [History] (ภาษาจีน). China Art Museum. คลังข้อมูลเก่าเก็บจากแหล่งเดิมเมื่อ 21 September 2013. สืบค้นเมื่อ 26 September 2013.
6. ↑  走进艺术宫 (ภาษาจีน). China Art Museum. คลังข้อมูลเก่าเก็บจากแหล่งเดิมเมื่อ 21 September 2013. สืบค้นเมื่อ 26 September 2013.
7. 1 2  "迁址扩容能否成就全新的上海美术馆". *China Youth Daily*. 15 January 2013. สืบค้นเมื่อ 26 September 2013.
8. ↑  "Popular Pavilions of Expo Shanghai". *www.travelchinaguide.com*.
9. ↑  "New museums add colour to Shanghai art landscape". *France 24*. October 1, 2012. สืบค้นเมื่อ 26 September 2013.
10. 1 2  "中华艺术宫和上海当代艺术博物馆国庆免费开放". *Sina*. 31 August 2012. สืบค้นเมื่อ 26 September 2013.
11. ↑  上海世博会中国馆竣工 [China Pavilion of the Shanghai Expo is completed]. *Xinhua News Agency* (ภาษาจีน). 8 February 2010. สืบค้นเมื่อ 27 September 2013.
12. ↑  MacKinnon, Mark (1 May 2010). "Expo 2010 confirms how China has moved to world's centre stage". *The Globe and Mail*. สืบค้นเมื่อ 27 September 2013.
13. ↑  Lu Yuan (21 January 2010). "2010 Expo: He Jingtang and the China Pavilion". *China Radio International*. คลังข้อมูลเก่าเก็บจากแหล่งเดิมเมื่อ 2013-10-03. สืบค้นเมื่อ 27 September 2013.
14. ↑  海上生明月—中国近现代美术之源 (ภาษาจีน). China Art Museum. คลังข้อมูลเก่าเก็บจากแหล่งเดิมเมื่อ 21 September 2013. สืบค้นเมื่อ 26 September 2013.
15. ↑  中国近现代美术之源展将在中华艺术宫举办. *Sina* (ภาษาจีน). 19 September 2012. สืบค้นเมื่อ 26 September 2013.
16. ↑  名家艺术陈列专馆 (ภาษาจีน). China Art Museum. คลังข้อมูลเก่าเก็บจากแหล่งเดิมเมื่อ 2017-11-14. สืบค้นเมื่อ 26 September 2013.
17. ↑  上海历史文脉美术创作工程成果展 (ภาษาจีน). China Art Museum. คลังข้อมูลเก่าเก็บจากแหล่งเดิมเมื่อ 2018-12-27. สืบค้นเมื่อ 26 September 2013.
18. ↑  锦绣中华—行进中的新世纪中国美术 (ภาษาจีน). China Art Museum. คลังข้อมูลเก่าเก็บจากแหล่งเดิมเมื่อ 21 September 2013. สืบค้นเมื่อ 26 September 2013.
19. ↑  展览列表 (ภาษาจีน). China Art Museum. คลังข้อมูลเก่าเก็บจากแหล่งเดิมเมื่อ 21 September 2013. สืบค้นเมื่อ 26 September 2013.
20. ↑  米勒、库尔贝和法国自然主义 (ภาษาจีน). China Art Museum. คลังข้อมูลเก่าเก็บจากแหล่งเดิมเมื่อ 21 September 2013. สืบค้นเมื่อ 26 September 2013.